als_Latn dik_Latn sag_Latn
aSport- Kupa e botës vazhdoi me ditën e dytë të aktivitetit. Dje u zhvilluan plot 12 ndeshje dhe përsëri favoritët arritën të triumfonin. Takimi më i bukur ishte padyshim ai i zhvilluar midis Francës dhe Serbisë. Kombëtarja transalpine vinte në këtë takim pas një humbjeje kundër Brazilit dhe fitorja ishte diçka jetësore për ta.
Loja vazhoi e ekuilibruar deri në sekondat e fundit. Kur kishin mbetur edhe vetëm 1.1 sekonda nga fundi i lojës arbitri jep një faull të paqënë kundër kombëtares serbe dhe Lauvergne tregoihet i saktë nga vija e gjuajtjeve të lira duke realizuar një tentativë nga dy. Franca kalon para 74-73 dhe Serbia e ka të pamundur të provojë një sulm të fundit. Përfundon çdo gjë me këtë rezultat dhe si Franca ashtu edhe Serbia shkojnë në kuotën e një fitoreje dhe një humbjeje. Për francezët lojtari më i dalluar ishte Jauffrey Lauvergne me 19 pikë dhe 6 topa në tabelë ndërsa për kampin serb diferencën e bëri Raduljica me 21 pikë dhe 7 topa në tabelë. Një tjetër takim i cili dhuroi shumë emocione ishte ai midis Kroacisë dhe Argjentinës. Kroatët kontrolluan mjaft bukur avantazhin e krijuar gjatë lojës dhe falë përqindjeve shumë të mira për tre dhe lojës së zhvilluar nga lojtarë si Saric, Bogdanoviç apo edhe Simon ata arritën të triumfonin 90-85. Për Argjentinën i vetmi i cili u mundua të ndryshonte fatin e lojës ishte Luis Scola. Alo, qëndra e Indiana Pacers në NBA përfundoi takimin me 30 pikë dhe 9 topa në tabelë.
Ashtu si në ditën e parë të aktvitetit, edhe sot, superfuqitë SHBA dhe Spanjë patën një detyrë jo shumë impenjuese. Spanja mposhti me një lehtësi të frikshme Egjiptin 91-54. Tranjeri spanjoll, Juan Ortega aktivizoi të gjithë lojtarët në dispozicion të tij dhe më efektivi rezultoi Serge Ibaka. Lojtari i OKC Thunder shënoi 18 pikë si dhe kapi 8 topa në tabelë. Shtetet e Bashkuara patën një detyrë pak më të vështirë por përsëri jo shumë impenjative për ta. Ata mposhtën Turqinë me rezultat 98-77. Ekipi turk në fillim të lojës pati një shkëputje të lehtë por pa shumë problem për kombëtaren e Mike Krzyzewski. Ekipi amerikan ishte i pandalshëm poshtë tabelës dhe arriti të fitontë nën udhëheqjen e shtatlartëve Anthony Davis dhe Keneth Faried të cilët e mbyllën takimin me 19 dhe 22 pikë respektivisht. Emocionet e Kupës nuk ndalen as sot, teksa përsëri do të shohim në fushë 24 ekipet pjesmarrëset. Këto janë rezultatet e plota e ditës së djeshme:
Spanjë- Egjipt 91-54;
SHBA-Turqi 98-77;
Zelandë e Re-Rep. Domenikane 63-76;
Kore e Jugut-Australi 55-89;
Argjentinë-Kroaci 85-90;
Serbi-Francë 73-74;
Finlandë-Ukrainë 81-76;
Slloveni-Meksikë 89-68;
Sengela-Porto Riko 82-75;
Brasil-Iran 79-50;
Lituani-Angloa 75-62;
Filipine-Greqi 60-72
You must be logged in to post a comment Login
als_Latn als_Latn als_Latn als_Latn als_Latn fur_Latn als_Latn als_Latn als_Latn als_Latn hat_Latn lin_Latn ind_Latn sot_Latn als_Latn eng_Latn